बिजली की समस्या: आप ने सौंपा ज्ञापन
आम आदमी पार्टी द्वारा बुधवार को जिले की पांच विधानसभाओं में बिजली कंपनी के आलाधिकारियों को बिजली बिल की दरें कम करने करने के संबंध में मप्र विद्युत नियाम सचिव के नाम ज्ञापन दिया गया। वहीं जिला मुख्यालय पर जिला संयोजक मुकेश दीक्षित के नेतृत्व में बिजली कंपनी के आफिस में डीई विशाल उपाध्याय को ज्ञापन दिया।
उन्होंने ज्ञापन में बताया कि देश की राजधानी दिल्ली में बिजली उपभोक्ताओं को सस्ती दरों पर बिजली उपलब्ध कराई जा रही है। वहीं मप्र में हर महीने इसकी दरें बढ़ाई जा रही हैं। स्थिति यह है कि एक आप उपभोक्ताओं 200 यूनिट लाइट जलाने पर 3200 रुपए देना पड़ रहे हैं। इसके अलावा प्रदेश में कुल विद्युत उत्पादन क्षमता 17500 मेगावाट है। इसकी तुलना में अधिकतम खपत 11421 मेगावाट है। प्रदेश में औसत आपूर्ति, सहायक यंत्रों की खपत समाहित करते हुए मात्र 8000 मेगावाट है। इससे स्पष्ट है कि बिजली कंपनी में खुलकर भ्रष्टाचार हो रहा है। इस मौके पर डॉ. उमाशंकर मिश्रा, सत्यवीर, विनोद शाक्य, शैलेंद्र, रविंद्र दुबे, सुरेश, प्रवीण आदि मौजूद रहे।
hin_Deva hin_Deva hin_Deva